### NN 50/2025 (19.3.2025.), Odluka o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

Hrvatski zavod za zdravstveno osiguranje

658

Na osnovi članka 24. stavka 3. Zakona o obveznom zdravstvenom osiguranju (»Narodne novine«, broj 80/13., 137/13., 98/19. i 33/23.) i članka 26. točke 11.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 22. izvanrednoj sjednici održanoj 12. ožujka 2025. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje («Narodne novine«, broj 153/22., 14/23., 22/23. – ispravak, 26/23., 37/23., 46/23., 73/23., 81/23., 108/23., 124/23., 135/23. – ispravak; 154/23., 14/24., 28/24., 37/24 – ispravak, 39/24., 40/24. – ispravak, 58/24., 79/24., 93/24. – ispravak, 97/24., 112/24., 129/24., 139/24. – ispravak i 38/2025.) u Osnovnoj listi ortopedskih i drugih pomagala iz članka 1. stavka 2. indikacija broj: »317« uz pomagala ISO šifre: »091503121501, 091503121502, 091503121504, 091503121505, 091503121506, 030318121701, 030318121702, 030318121704, 030318121705 i 030318121706« briše se.

Uz pomagala ISO šifre: »091503121501, 091503121502, 091503121504, 091503121505, 091503121506, 030318121701, 030318121702, 030318121704, 030318121705 i 030318121706« dodaje se nova indikacija broj: »388« koja glasi:

»Za osigurane osobe kojima je potrebna terapija kisikom zbog kronične bolesti ili stanja koja dovode do smanjenja respiratorne površine i kronične respiratorne insuficijencije.

Kao dodatna opskrba uz koncentrator kisika za kućnu uporabu – do najmanje pet litara.

Za osigurane osobe koje svakodnevno borave izvan doma.

Potreba za ovim pomagalom dokazuje se u stabilnoj fazi kronične bolesti, na sobnom zraku te je uz prijedlog potrebno priložiti i nalaze plinske analize arterijske krvi u najmanje dva mjerenja kojima će se potvrditi:

1. Parcijalni tlak kisika arterijske krvi PaO2 ≤ 55 mmHg (7.32 kPa) ili saturacija hemoglobina (SpO2) ≤ 88%.

2. PaO2 ≤ 59 mmHg (7.85 kPa) ili saturacija hemoglobina (SpO2) ≤ 89% uz prisustvo jednog od: poliglobulija (hematokrit > 55%), plućna hipertenzija, cor pulmonale ili zatajivanje srca.

Uređaj se propisuje na period od najmanje šest godina. Prije propisivanja novog, obavezna provjera funkcionalnosti i dotrajalosti već odobrenog uređaja.

Uređaj propisuju specijalist pedijatar, pulmolog i specijalist interne medicine, pulmolog iz ugovornih bolničkih zdravstvenih ustanova.

Osigurana osoba kojoj je odobren prijenosni ili obnovljeni prijenosni koncentrator kisika, na teret sredstava Zavoda, ne ostvaruje pravo na pomagala iz Osnovne liste pomagala Zavoda:

Prijenosni sustav boca s kisikom, Regulator za bocu, Boca s kisikom, tri ili pet litara i punjenje boca medicinskim kisikom, tri ili pet litara.

Osigurana osoba koja je na trajnoj mehaničkoj ventilaciji (invazivna ili neinvazivna) ne ostvaruje pravo na pomagala prijenosni ili obnovljeni prijenosni koncentrator kisika.«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/25-01/60
 Urbroj: 338-01-01-25-01
 Zagreb, 12. ožujka 2025.

Predsjednik
 Upravnog vijeća Hrvatskog zavoda za zdravstveno osiguranje
 Tomislav Dulibić, dipl. iur., v. r.